trinásť ťažko. Informoval o tom izraelský vojenský rozhlas. K útoku došlo neďaleko od rezidencie izraelského premiéra Ariela Šarona v deň výmeny viac ako 400 arabských väzňov za jedného uneseného izraelského obchodníka a telá troch mŕtvych izraelských vojakov.
Podľa kritikov dohody o výmene väzňov s juholibanonským šiitskym hnutím Hizballáh je atentát odpoveďou Palestínčanov na slabosť Izraela pri rokovaniach s touto skupinou. Izraelské vedenie v tejto súvislosti rozhodlo, že výmena väzňov sprostredkovaná nemeckou vládou sa uskutoční podľa pôvodného plánu a atentát ju nijako neovplyvní. Lietadlo s izraelským obchodníkom a telami troch vojakov odletelo z nemeckého Kolína podľa plánu do Tel Avivu, rovnako ako lietadlo s desiatkami arabských väzňov do Bejrútu. Okrem toho včera stovky palestínskych väzňov previezli Izraelčania k piatim hraničným priechodom s Predjordánskom a pásmom Gazy, odkiaľ prepustení odsúdenci pokračovali v autobusoch na palestínske územia.
Ide o prvý samovražedný atentát v Izraeli od 25. decembra minulého roku a zodpovednosť zaň prevzali Brigády mučeníkov al-Aksá, ozbrojeného krídla organizácie Fatah palestínskeho prezident Jásira Arafata. Bombový atentát na autobus, ktorý sa nachádzal v blízkosti rezidencie premiéra Ariela Šarona, spáchal 24-ročný policajt z predjordánskeho Betlehema Alí Múnir Júsif Džihára. Mladý samovražedný atentátnik bol synovcom jedného z 13 palestínskych aktivistov, ktorých v máji roku 2002 izraelské úrady vyhostili z krajiny po 39 dní trvajúcom obliehaní betlehemskej Baziliky Narodenia Pána.
Najdôležitejšie správy z východu Slovenska čítajte na Korzar.sme.sk.